18. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

## Profesionālās kvalifikācijas eksāmena programma

## izglītības programmā „Teātra māksla”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti.**
2. **Eksāmena mērķis**

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir atklāta tipa teātra izrāde.

* 1. Teorētiskā un praktiskā daļa pārbauda eksaminējamās personas zināšanas, prasmes un attieksmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam  
      4. profesionālās kvalifikācijas līmenim;
   3. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
      2. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 (četriem) atbilžu variantiem;
      3. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
      4. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   4. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un darba aizpildīšanas datumu;
   5. Pārbaudes darbu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
2. **Praktiskās daļas saturs**
   1. Profesionālās kvalifikācijas eksāmena praktiskā daļas uzdevums ir radošs darbs - loma iestudējumā, kas tiek demonstrēts eksāmena norises laikā.
3. **Vērtēšanas kārtība**
   1. Kvalifikācijas darba praktisko un teorētisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena abu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
      1. teorētiskās daļas maksimālais iespējamais iegūto punktu skaits ir 50 punkti;
      2. praktiskās daļas maksimālais iespējamais iegūto punktu skaits ir 250 punkti.
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena praktiskās daļas vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Runas prasmes (darbs ar tekstu) - dikcija, dzirdamība, pareizruna, loģiski akcenti tekstā.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Skatuves kustības, formas un plastikas integrācija lomā, individualitāte un izteiksmīgums.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Spēja darboties ansamblī, partnerība.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Caurviju darbība un tās īstenošana, darbs ar otro plānu.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Lomas virsuzdevuma īstenošana, žanra un stila izpratne.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |